# Daubarių piliakalnis

### Straipsnis iš Vikipedijos, laisvosios enciklopedijos.

Daubarių piliakalnis I
Vieta | Mažeikių rajonas, Tirkšlių seniūnija
Aukštis | 8 m
Aikštelės dydis | 22-25 x 50 m
Priešpilis | nėra
Naudotas | I tūkstm. pr. m. e. pabaiga – I m. e. tūkstm. II pusė.
Žvalgytas | 1948, 1966 m.
Kasinėtas | 1975–1976 m.

Daubarių piliakalniai – du respublikinės reikšmės piliakalniai ir gyvenvietės, esantys Mažeikių rajone, Tirkšlių seniūnijoje, Daubarių kaime. Apie 0,5 km į rytus nuo šių piliakalnių, Ventos ir Viešetės santakoje, yra Daubarių alkavietė, vadinama Gojumi.

### [taisyti] Pirmasis (A770K1P)

Pirmasis (didesnysis) piliakalnis yra Viešetės deš. krante. Jo pietinis ir vakarinis šlaitai leidžiasi į upelį, pietinis apgriuvęs (žr. nuotrauką [1]). Iš šiaurės piliakalnį juosia pelkė, iš rytų – dirbamas laukas. Viršuje yra apie 50 m ilgio ir 25 m pločio ovali aikštelė. Joje rastas 0,5-1,0 m storio kultūrinis sluoksnis, aptikta gynybinės užtvaros liekanų.

Piliakalnio rytinėje ir pietrytinėje papėdėje yra senovinės gyvenvietės pėdsakų, kurioje rastas 0,2-1,5 m storio kultūrinis sluoksnis. Čia rasta neolioto pabaigos titnaginkių strėlių antgalių, skelčių, pastatų, krosnių liekanų, atvirų židinių ir kt.

Manoma, kad čia buvo įsikūrusi Viešetės (Vesete) gyvenvietė, kuri minima 1253 m Livonijos ordino ir Kuršo vyskupo žemių dalybų akte.

Daubarių piliakalnis II
Vieta | Mažeikių rajonas, Tirkšlių seniūnija
Aukštis | 8 m
Aikštelės dydis | 3 x 8 m
Priešpilis | nėra
Naudotas | I tūkstm. pr. m. e. pabaiga – I m. e. tūkstm. pradžia.
Žvalgytas | 1948, 1966 m.
Kasinėtas | 1976 m.

### [taisyti] Antrasis (A771K1P)

Antrasis (mažesnis) piliakalnis yra apie 150 m į pietus nuo pirmojo, Viešetės kair. krante, prie santakos su Stulpu. Jis nupjauto kūgio formos, stačiais apie 8 m aukščio šlaitais, viršuje – 3 x 8 m dydžio aikštelė. Aikštelėje ir šlaituose aptikta kultūrinio sluoksnio pėdsakų. Šį piliakalnį juosia upelio slėnys. Šio pilikalnio vakarinėje papėdėje yra senovinė gyvenvietė

## [taisyti] Nuorodos

- Daubarių piliakalniai (nuotraukos, tekstas)

- Daubarių piliakalnis Mažeikių krašto enciklopedijoje

Rodomas puslapis "http://lt.wikipedia.org../../../d/a/u/Daubari%C5%B3_piliakalnis.html"

Kategorijos: Mažeikių rajonas | Lietuvos piliakalniai

##### Views

- Straipsnis
- Aptarimas
- Dabartinė versija

##### Paieška